*Pranešimas spaudai*

*2023.09.06*

**„Summus Capital“ naujai sudarytame „Scope“ vertinime išlaikė BB kredito reitingą**

**„Summus Capital“, viena didžiausių nekilnojamojo turto investicijų bendrovių Baltijos šalyse, Lietuvoje valdanti biurų kompleksą „Park Town“ bei prekybos kompleksą „Nordika“, išlaikė tarptautinės reitingų agentūros „Scope“ suteiktą BB kredito reitingą su stabilia perspektyva. Reitingas nurodo, jog „Summus Capital“ nekilnojamojo turto portfelis išlieka atsparus, nepaisant NT sektorių prilėtinusių augančių palūkanų normų.**

Stiprus investicinės bendrovės portfelis Baltijos šalių sostinėse bei stabili nuomininkų paklausa – veiksniai, lėtėjančios ekonomikos fone leidę išlaikyti BB lygio reitingą. „Summus Capital“ bendras turtas per metus išaugo 5 proc. ir 2022 m. pabaigoje sudarė per 412 mln. eurų. Dviejų svarbių nekilnojamojo turto objektų – „Depo DIY“ ir „Damme“ prekybos centro – įsigijimas kompensavo mažesnio gamybos ir sandėliavimo objekto Tartu mieste pardavimą.

Savo veikloje „Summus Capital“ taip pat taiko „Pirk ir laikyk“ (angl. buy and hold) investicijų metodą, užtikrinantį stabilų nuomos pinigų srautą. Portfelio grynosios metinės nuomos pajamos 2022 m. siekė 28 mln. eurų, t. y. 29 proc. daugiau nei prieš metus. Nepaisant iššūkių, kilusių praėjusiųjų metų eigoje išaugus energijos sąnaudomis, pelningumas, kurį rodo pagal apimtį pakoreguota EBITDA marža, 2023 m. birželio pabaigoje išliko stabilus ir viršijo 80 proc.

2023 m. birželio mėn. nekilnojamojo turto objektų užimtumas viršijo 97 proc. Agentūros „Scope“ vertinimu, šis rodiklis toliau turėtų išlikti stabilus ir dėl vykdomų tvarumo iniciatyvų bei didėjančios sertifikuotų pastatų dalies „Summus Capital“ porfelyje.

„Džiaugiamės galėdami išlaikyti BB reitingą net ir sudėtingomis ekonominėmis sąlygomis. Remdamiesi patikimais finansiniais rodikliais, mes ir toliau sieksime užtikrinti stabilumą ir kurti vertę savo partneriams“, – sakė „Summus Capital“ valdybos narys Aavo Koppelis.

2023 m. birželio pabaigoje „Summus Capital“ išleido 10 mln. eurų vertės įmonės obligacijų – trejų metų, su 6,75 proc. palūkanų išmoka kas ketvirtį.

**Apie Scope**

*„Scope“ yra privati reitingų agentūra, įsikūrusi Berlyne, turinti biurus Frankfurte, Londone, Madride, Milane, Osle ir Paryžiuje. „Scope“ specializuojasi finansų įstaigų, įmonių, struktūrizuoto finansavimo, projektų finansavimo ir viešųjų finansų analizės ir reitingų srityje. „Scope Ratings“ yra kredito reitingų agentūra, įregistruota pagal ES reitingų reglamentą ir veikianti Europos Sąjungoje, turinti ECAI statusą.*

**Apie Summus Capital**

*Bendrovė „Summus Capital“ (www.summus.ee) yra nekilnojamojo turto investicijų holdingo bendrovė, įkurta 2013 m. Grupei priklauso 14 nekilnojamojo turto objektų portfelis trijose Baltijos šalyse, kurį sudaro mažmeninės prekybos, biurų, logistikos ir medicinos sektorių pastatai, kurių bendras nuomojamas plotas viršija 218 000 kv. m, o vertė – per 400 mln. eurų. „Summus Capital“ portfelį valdo „Green Formula Capital“.*